CELEX: 31992S1006
Language: el
Date: 1992-04-09 00:00:00
Title: Απόφαση αριθ. 1006/92/ΕΚΑΧ της Επιτροπής της 9ης Απριλίου 1992 για την επέκταση του δικαιώματος για ενισχύσεις για την επαναπροσαρμογή στους εργαζόμενους που λαμβάνουν πρόωρη συνταξιοδότηση και κενώνουν τη θέση εργασίας τους σε τομείς δραστηριότητας που δεν υπάγονται στην ΕΚΑΧ και αντικαθίστανται από εργαζόμενους της ίδιας επιχείρησης που απασχολούνταν σε τομείς δραστηριότητας που υπάγονται στη συνθήκη

Avis juridique important

|

31992S1006

Απόφαση αριθ. 1006/92/ΕΚΑΧ της Επιτροπής της 9ης Απριλίου 1992 για την επέκταση του δικαιώματος για ενισχύσεις για την επαναπροσαρμογή στους εργαζόμενους που λαμβάνουν πρόωρη συνταξιοδότηση και κενώνουν τη θέση εργασίας τους σε τομείς δραστηριότητας που δεν υπάγονται στην ΕΚΑΧ και αντικαθίστανται από εργαζόμενους της ίδιας επιχείρησης που απασχολούνταν σε τομείς δραστηριότητας που υπάγονται στη συνθήκη  

Επίσημη Εφημερίδα αριθ. L 106 της 24/04/1992 σ. 0008 - 0008 Φινλανδική ειδική έκδοση: Κεφάλαιο 5 τόμος 5 σ. 0105  Σουηδική ειδική έκδοση: Κεφάλαιο 5 τόμος 5 σ. 0105 

ΑΠΟΦΑΣΗ αριθ. 1006/92/ΕΚΑΧ ΤΗΣ ΕΠΙΤΡΟΠΗΣ  της 9ης Απριλίου 1992  για την επέκταση του δικαιώματος για ενισχύσεις για την επαναπροσαρμογή στους εργαζόμενους που λαμβάνουν πρόωρη συνταξιοδότηση και κενώνουν τη θέση εργασίας τους σε τομείς  δραστηριότητας που δεν υπάγεται στην ΕΚΑΧ και αντικαθίστανται από εργαζόμενους της ίδιας επιχείρησης που απασχολούνταν σε τομείς δραστηριότητας που υπάγονται στη συθήκηΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθακα και Χάλυβα, και ιδίως το άρθρο 95 πρώτο εδάφιο,  τη σύμφωνη γνώμη του Συμβουλίου,  τη γνώμη της συμβουλευτικής επιτροπής,  Εκτιμώντας:  ότι συνεχίζονται οι αναδιαρθρώσεις που διεξάγονται στις ευρωπαϊκές βιομηχανίες άνθρακα και χάλυβα και έχουν ως αποτέλεσμα σημαντικές απώλειες θέσεων απασχόλησης-  ότι οι αναδιαρθρώσεις αυτές απαιτούν τη διατήρηση κοινωνικών συνοδευτικών μέτρων για να μειωθεί ο αντίκτυπός τους στην απασχόληση-  ότι οι μεταθέσεις οι οποίες κατέστησαν δυνατές από τις πρόωρες συνταξιοδοτήσεις αποτελούν αποτελεσματικό μέτρο-  ότι δυνατότητες πρόωρης συνταξιοδότησης εργαζομένων που απασχολούνται σε τομείς δραστηριότητας που υπάγονται στη συνθήκη έχουν, στις περισσότερες επιχειρήσεις, εξαντληθεί κατά μεγάλο βαθμό, και ότι, κατά συνέπεια, οι μεταθέσεις νεωτέρων εργαζομένων της  ΕΚΑΧ που έχουν θιγεί από τις αναδιαρθρώσεις σε άλλη θέση απασχόλησης της επιχείρησης, είναι δυνατές μόνον εφόσον ελευθερωθούν οι θέσεις των εργαζόμενων που δεν υπάγονται στην ΕΚΑΧ-  ότι η επέκταση του δικαιώματος στους εργαζόμενους των τομέων δραστηριότητας που δεν υπάγονται στην ΕΚΑΧ που περιορίζεται μόνο στους εργαζόμενους μιας επιχείρησης, εντάσσεται στις κατευθύνσεις της ΕΚΑΧ όσον αφορά την πολιτική ενισχύσεων για την  αναπροσαρμογή των εργαζομένων-  ότι το άρθρο 56 της συνθήκης ΕΚΑΧ δεν μπορεί να εφαρμοσθεί στην περίπτωση αυτή, επειδή οι καταβολές ποσών που προβλέπει αφορούν αποκλειστικά εργαζόμενους σε τομείς δραστηριότητας που υπάγονται στην ΕΚΑΧ-  ότι η επέκταση του δικαιώματος ενισχύσεων για την αναπροσαρμογή στους εργαζόμενους των τομέων δραστηριότητας που δεν υπάγονται στην ΕΚΑΧ ώστε να μπορέσουν να επαναπροσληφθούν εργαζόμενοι που απασχολούνται σε δραστηριότητες της ΕΚΑΧ, μπορεί να συμβάλει  στη διατήρηση της απασχόλησης και, κατά συνέπεια, η έγκριση της επέκτασης του δικαιώματος αυτού είναι απαραίτητη για να επιτευχθεί ένας από τους στόχους της Κοινότητας, όπως ορίζεται στο άρθρο 2 της συνθήκης ΕΚΑΧ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο μόνο  Δικαιούνται να λάβουν ενίσχυσης ΕΚΑΧ, που χορηγείται βάσει του άρθρου 56, οι εργαζόμενοι που απασχολούνται σε δραστηριότητες που δεν υπάγονται στην ΕΚΑΧ σε επιχειρήσεις της βιομηχανίας άνθρακα και χάλυβα οι οποίοι λαμβάνουν πρόωρη  συνταξιοδότηση για να αντικατασταθούν από εργαζόμενους της ίδιας επιχείρησης που απασχολούνταν προηγουμένως σε τομείς δραστηριότητας και των οποίων η θέση απασχόλησης θίγεται από οριστικά μέτρα παύσης, μείωσης ή αλλαγής δραστηριότητας. Οι ενισχύσεις  αυτές χορηγούνται με τους ίδιους όρους που χορηγούνται οι ενισχύσεις που χορηγούνται βάσει του άρθρου 56 της συνθήκης ΕΚΑΧ.  Η επέκταση του δικαιώματος αυτού θα αρχίσει να ισχύει την 1η Ιανουαρίου 1991. Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 9 Απριλίου 1992. Για την Επιτροπή  Βάσω ΠΑΠΑΝΔΡΕΟΥ  Μέλος της Επιτροπής